വീണ്ടും ഇരുട്ടടി പാചക വാതക സിലിണ്ടറിന് 25 രൂപ കൂടി കൂട്ടി കൊച്ചി: ഓണത്തിന്റെ വരവിനിടെ പാചകവാതക സിലിണ്ടറുകള്ക്ക് വീണ്ടും വില കൂട്ടി കേന്ദ്രസര്ക്കാരിന്റെ ഇരുട്ടടി. 25 രൂപയാണ് സിലിണ്ടര് ഒന്നിന് കൂടിയത്. അതേസമയം, വാണിജ്യസിലിണ്ടറുകളുടെ വില അഞ്ച് രൂപ കുറച്ചിട്ടുമുണ്ട്. പുതുക്കിയ നിരക്ക് ഇന്ന് മുതല് നിലവില് വരും. ജൂണ് 2020 മുതല് കേന്ദ്രസര്ക്കാര് എല്.പി.ജി. സബ്സിഡി ഉപഭോക്താക്കളുടെ അക്കൗണ്ടില് നേരിട്ട് നിക്ഷേപിക്കുന്ന പദ്ധതി നിര്ത്തലാക്കിയിരുന്നു. ഫലത്തില് സബ്സിഡി തന്നെ ഇല്ലാതായ അവസ്ഥയാണ് രാജ്യത്തിപ്പോള്. പെട്രോളിയം ഉല്പ്പന്നങ്ങളുടെ വിലക്കയറ്റം തടഞ്ഞ് ജനങ്ങളെ സഹായിക്കാന് നടപ്പാക്കി വന്ന സബ്ഡികളാണ് രാജ്യത്ത് പൂര്ണമായി ഇല്ലാതാകുന്നത്. യു.പി.എ. സര്ക്കാരിന്റെ കാലത്ത് ആദ്യം പെട്രോളിന്റെയും പിന്നീട് മോദി സര്ക്കാര് വന്നശേഷം ഡീസലിന്റെയും സബ്സിഡി നിര്ത്തലാക്കി. കഴിഞ്ഞ വര്ഷം മുതല് പ്രത്യേക ഉത്തരവുകളൊന്നും ഇല്ലാതെ പാചകവാതക സബ്സിഡിയും നിര്ത്തി. 201314 വര്ഷത്തില് ഒരു ലക്ഷത്തിലധികം കോടി രൂപയാണ് സബ്സിഡി നല്കാനായി ബജറ്റില് നീക്കിവെച്ചിരുന്നത്. ഈ സാമ്ബത്തിക വര്ഷം ആകെ നീക്കിവെച്ചിരിക്കുന്നത് 14000 കോടി രൂപ മാത്രം. പാചക വാതക സബ്സിഡി കൂടി നിര്ത്തിയതോടെ പെട്രോളിയം സബ്സിഡി ഏതാണ്ട് പൂര്ണമായി ഇല്ലാതായി. സബ്സിഡി നിരക്കില് ബി.പി.എല്. കുടുംബങ്ങള്ക്ക് നല്കുന്ന ചെറിയ ശതമാനം മണ്ണെണ്ണ മാത്രമേ ഇനിയുള്ളു. സമീപഭാവിയില് അതും ഇല്ലാതായേക്കുമെന്നാണ് സൂചന.